бр.06-553-539/16-III

На основу члана 230 став 3. Закона о општем управном поступку ( „Службени лист СРЈ“, бр.33/97 и 31/2001 и „ Службени гласник РС“, бр.30/2010), члана 46. закона о локалној самоуправи ( „Службени гласник РС“, бр.129/07 83/14), члана 57. Статута општине Гаџин Хан ( „Службени лист града Ниша“, бр.63/08, 31/11, 46/12 и 36/13), члана 3. Одлуке о општинском већу општине Гаџин Хан ( „Службени лист града Ниша“, бр.83/2008), у поступку одлучивања по жалби Горице Милошевић из Топонице против решења Центра за социјални рад Гаџин Хан број: 553-741/16-02 од 03.11.2016. године , донетом по захтеву за остваривање права на субвенционисани превоз,

Општинско веће општине Гаџин Хан на својој 34. седници ( тридесетчетвртој седници) одржаној дана 10. маја 2017. године, донело је

 **Р Е Ш Е Њ Е**

**ОДБИЈА СЕ** жалба Андријане Илић из Гаџиног Хана изјављена против решења Центра за социјални рад Гаџин Хан број: 553-732/16-02 од 03.11.2016. године.

**О б р а з л о ж е њ е**

Против решења Центра за социјални рад Гаџин Хан број: 553-732/16-02 од 03.11.2016. године, којим је одбијен захтев Андријане Илић из Гаџиног Хана бр.553-732/16-02 од 26.09.2016. године, да јој се одобре финансијска средства на име превоза за дете (студента) које студира на Филолошком факултету у Крагујевцу, на основу члана 35. Одлуке о правима и услугама у социјалној заштити општине Гаџин Хан („Службени лист града Ниша“ бр.18/12, 66/12, 81/12, 107/12, 11/13, 98/13), жалбу је изјавила подносилац захтева, побијајући наведено првостепено решење у целости због погрешно и непотпуно утврђеног чињеничног стања и због погрешне примене материјалног права из члан 35. став 1. и 2. Одлуке о правима и услугама у социјалној заштити општине Гаџин Хан ( „Службени лист града Ниша“ бр.18/12, 66/12, 81/12, 107/12, 11/13, 98/13).

У жалби је навела да је погрешно цитиран члан 35. став 1. и став 2. наведене Одлуке који тачно гласи: „Право на субвенционисани превоз признаје се и појединцу и то редовним ученицима средње школе и редовним студентима који имају пребивалиште на подручју општине Гаџин Хан а школују се на подручју Републике Србије. Право се утврђује у месечном износу који представља разлику између цене карте и износа од 4.100,оо динара“.

Даље је навела да је у решењу погрешно наведено: „Право на субвенционисани превоз признаје се и појединцу и то редовним ученицима средње школе и редовним студентима који имају пребивалиште на подручју Републике Србије“.

Жалбом даље истиче да се у образложењу решења наводи да се не издаје месечна карта на релацији Гаџин Хан - Крагујевац што је чињеница коју уопште не предвиђа предметна Одлука, те да се наведено право може остварити не само директном-релацијском картом од места пребивалишта до места студирања већ и збиром могућег релацијски накраћег превоза на више релација ( Гаџин Хан-Ниш и Ниш-Крагујевац).

Предложила је да Општинско веће општине гаџин Хан наведено решење укине у целости као на закону неосновано те да исто врати првостпеном органу на поновно одлучивање или да исто преиначи.

Жалба је допуштена, благовремена и изјављена од овлашћеног лица.

 Жалба је неоснована.

 Уводом у захтев бр. 553-732/16-02 од 26.09.2016. године за одобрење финансијских средстава на име превоза за дете (студента) које студира, утврђује се да није наведено име и презиме детета које студира.

 Увидом у списе предмета утврђује се да је према уверењу издатом од стране Универзитета у Крагујевцу, Филолошко-уметничког факултета, Илић Ненада Биљана рођена 29.04.1995. године, у Нишу, студијска група немачки језик и књижевност, уписала II годину студија, школске 2015/16 године, а уверење је издато ради регулисања легитимације за повлашћену вожњу.

 Увидом у списе предмета и то у очитану личну карту Илић Биљане, бр.004199818 издату од ПС Гаџин Хан дана 10.01.2013. године и важећу до 10.01.2018. године утврђује се такође да је Илић Биљана са ЈМБГ: 2904995735044, рођена дана 29.04.1995. године у месту Ниш, са пребивалиштем у Гаџином Хану, односно да је именована пунолетно лице старо 21 годину.

 Такође, у списима предмета налази се и очитана лична карта подносиоца захтева Илић Андријане са ЈМБГ: 2504973737118 овде жалиље.

 Увидом у извод из матичне књиге рођених за Илић Биљану из Гаџиног Хана прибављеног од стране другостпеног органа по службеној дужности утврђује се да су родитељи именоване и то отац Илић Ненад са ЈМБГ:1408965732120 и мајка Илић Андреијана са ЈМБГ:2504973737118.

 **Законом о социјалној заштити** („Службени гласник РС“, бр.24/2011) прописано је:

 члан 5.:

 „ *Услуге социјалне заштите су активности пружања подршке и помоћи појединцу и породици ( у даљем тексту: корисник) ради побољшања, односно очувања квалитета живота, отклањања или ублажавања ризика неповољних животних околности, као и стварање могућности да самостално живе у друштву.*

 *Право на различите врсте материјалне подршке остварује се ради обезбеђења егзистенцијалног минимума и подршке социјалној укључености корисника“.*

члан 41.

 став 1.: ***„Корисник права*** *или услуга социјалне заштите* ***јесте појединац****, односно породица* ***која се суочава с препрекама у задовољавању потребе****, услед чега не може да достигне или да одржи квалитет живита или која нема довољно средстава за подмиривање основних животних потреба,* ***а не може да их оствари својим радом, приходом од имовине или из других извора****.*

став 2.: *„ Малолетно лице (у даљем тексту: дете) и* ***пунолетно лице до навршених 26 година живота*** *(у даљем тексту: млада особа, млади, односно омладина)* ***јесте корисник у смислу става 1. овог члана****, када му је услед породичних и других животних околности, угрожено здравље, безбедност и развој, односно ако је извесно да без подршке система социјалне заштите* ***не може да достигне оптимални ниво развоја****, а нарочито:*

 *2)* ***ако његов родитељ****, старатељ или друго лице* ***које се о њему непосредно стара није у стању да се о њему стара без подршке система социјалне заштите****,* ***услед*** *здравствених разлога, менталног обољења, интелектуалних тешкоћа или* ***неповољних социо-економских околности****“.*

члан 111.: *„Јединица локалне самоуправе може предвидети и друге врсте материјалне* ***помоћи*** *грађанима на својој територији (народне кухиње,* ***субвенције*** *и др.)*

 Одлуком о правима и услугама у социјалној заштити општине Гаџин Хан („Службени лист града Ниша“ бр.18/12, 66/12, 81/12, 107/12, 11/13, 98/13) прописано је у поглављу „Право на субвенционисани превоз“:

 члан 3.

став 1: *„Права у социјалној заштити представљају различите облике материјалне подршке у циљу обезбеђивања егзистенцијалног минимума и подршке социјалној интеграцији појединца и породице.*

став 2: *„Права утврђена овом одлуком су:6) право на субвенционисани превоз“.*

члан 35: *„Право на субвенционисани превоз признаје се* ***и појединцу и то редовним ученицима средње школе и редовним студентима*** *који имају пребивалиште на подручју општине Гаџин Хан, а школују се на подручју Републике Србије.“*

Закон о општем управном поступку ( „ Службени лист СРЈ“, бр.33/97 и 31/2001 и „Службени гласник РС“, бр.30/2010).

 члан 39: *„Странка је лице по чијем је захтеву покренут поступак или против кога се води поступак или ко је, ради заштите својих права или правних интереса има права да учествује у поступку.“*

члан 40 став 1.: „*Странка у поступку може бити свако физичко и правно лице.“*

члан 43.: *„Странка која је потпуно пословно способна може сама вршити радње у поступку (процесна способност).*

члан 44.: *„У току целог поступка орган ће по службеној дужности пазити да ли лице које се појављује као странка може бити странка у поступку и да ли странку заступа њен законски заступник, односно овлашћени представник.“*

члан 115.

 став 1.: *„Поступак је покренут чим орган изврши ма коју радњу ради вођења поступка.“*

став 2.: „*Ако орган поводом стављеног захтева странке нађе да нема услова за покретање поступка, донеће закључак о одбацивању захтева странке. Против овог закључка дозвољена је посебна жалба.“*

Имајући у виду да је Одлуком о правима и услугама у социјалној заштити општине Гаџин Хан, право на субвенционисани превоз признато и појединцима који су дефинисани као **редовни ученици средње школе и редовни студенти** који имају пребивалиште на подручју општине Гаџин Хан, а школују се на подручју Републике Србије, у складу са чланом 41. став 2. тачка 2) Закона о социјалној заштити, то следи да овакав захтев за субвенционисани превоз може поднети само појединац и то **редовни ученик средње школе и редовни студент** који има пребивалиште на подручју општине Гаџин Хан, а школује се на подручју Републике Србије, који је једино овлашћено лице за подношење таквог захтева, које у поступку као странка може сам предузимати процесне радње уколико је пунолетно лице или преко законског заступка.

 Имајући у виду да је у конкретном случају захтев поднела Андријана Илић из Гаџиног Хана за своје дете које је пунолетно лице, то иста није овлашћено лице и не може бити странка у поступку.

 Како се захтев поднет од стране неовлашћеног лица одбацује само до тренутка док се не покрене поступак извршењем ма које радње ради вођења поступка, те како првостепени орган није захтев одбацио већ се упустио у мериторно одлучивање, то имајући у виду да се након пропуштања доношења закључка о одбацивању захтева о истом може донети једино решење којим ће захтев бити одбијен, што је првостпени и учинио дајући разлоге за своју одлуку, који се разлози по налажењу другостпеног органа не могу прихватити из разлога наведних у образложењу овог решења, те је у складу са овлашћењима из члана 230. став 3. Закона о општем управном поступку и на основу напред наведених одредаба закона донета одлука као у изреци.

 **Поука о правном леку**: против овог решења може се покренути управни спор у року од 30 дана од дана пријема решења.

ОПШТИНСКО ВЕЋЕ ОПШТИНЕ ГАЏИН ХАН

број:06-553-539/16-III

У Гаџином Хану, дана10. маја 2017. године ПРЕДСЕДНИК

 Саша Ђорђевић